World news story
अशोका यूनिवर्सिटी ग्रेट डिबेट 2015 के दिल्ली राउन्ड की विजेता घोषित
ग्रेट डिबेट ब्रिटेन और भारत की जीवंत परिचर्चा और बहस की साझी संस्कृति का उत्सव मनाने का एक विशिष्ट अवसर है।
नई दिल्ली, हरियाणा, उत्तर प्रदेश के पंद्रह विश्वविद्यालयों ने श्री वेंकटेश्वर कॉलेज में आज आयोजित ग्रेट डिबेट के दिल्ली राउण्ड में भाग लिया था। अशोका यूनिवर्सिटी के आदित्य खेमका और इशरजीत सिंह विजेता घोषित किए गए जो नई दिल्ली का प्रतिनिधित्व ग्रेट डिबेट के ग्रांड फिनाले में करेंगे, जिसका आयोजन जनवरी 2016 में होगा।
ग्रेट डिबेट 2015 के दिल्ली राउन्ड के विजेता आदित्य खेमका ने कहा:
डिबेटिंग का विशिष्ट शैली युक्त यह एक शानदार अनुभव था, जो संभवतः युनाइटेड किंगडम में प्रचलित रहा हो। इससे हमें एक नई शैली से परिचित होने का अवसर मिला और इसने हमारे कौशल की परीक्षा लेने का भी अवसर हमें दिया। ग्रांड फिनाले के लिए तैयारी करते हुए मुझे उम्मीद है कि मैं भारत के नक्शे पर अपनी यूनिवर्सिटी अशोका का नाम अंकित कर पाउंगा। निश्चित तौर पर यह एक कठिन मुकाबला होगा लेकिन हमारी तो नजर इसी पर है।
ग्रेट डिबेट 2015 के दिल्ली राउन्ड के विजेता इशरजीत सिंह ने कहा:
ग्रेट डिबेट का प्रारूप और उसकी शैली अलग प्रकार के थे और मैंने इनका भरपूर आनंद लिया। यह मेरे द्वारा भाग लिए गए बेहतरीन प्रतियोगिताओं में एक थी। मैं बहुत रोमांचित और खुश हूं कि हमने ग्रेट डिबेट प्रतियोगिता के ग्रांड फिनाले में अशोका यूनिवर्सिटी के लिए एक मुकाम बनाने में सफलता हासिल की। ग्रांड फिनाले में डिबेट का स्तर बहुत ऊंचा रहेगा। यदि हम जीत गए तो हमें युनाइटेड किंगडम घूमने का मौका मिलेगा।
ग्रेट डिबेट ब्रिटेन और भारत की जीवंत परिचर्चा और बहस की साझी संस्कृति का उत्सव मनाने का एक विशिष्ट अवसर है। ब्रिटिश उच्चायोग द्वारा इस साल आयोजित ग्रेट डिबेट प्रतियोगिता अपने शुरुआत काल से लेकर अब तक का सबसे बड़ा आयोजन रहा है। अपने तीसरे संस्करण में, यह प्रतियोगिता दस शहरों - भुवनेश्वर, बेंगलुरु, चेन्नई, अहमदाबाद, हैदराबाद, दिल्ली, कोलकाता, मुंबई, चंडीगढ़ और जयपुर में आयोजित की जा रही है।
क्षेत्रीय डिबेट कंपिटीशन हीट्स की विजेता टीम ग्रांड फिनाले में भाग लेगी। नेशनल फिनाले की विजेता टीम को ब्रिटेन की एक सप्ताह की अध्ययन यात्रा का अवसर मिलेगा जिसमें शामिल हैं ऐतिहासिक स्थलों, शिक्षा संस्थानों और सांस्कृतिक कार्यक्रमों में जाने के साथ-साथ ब्रिटिश छात्रों के साथ मिलने के अवसर।
ग्रेट डिबेट 2015 का आयोजन ब्रिटिश काउंसिल, शेवनिंग स्कॉलरशिप प्रोग्राम, वर्जिन अटलांटिक, प्रीमियर एक्सप्लोर और लक्जरी होटल्स ग्रुप की सहभागिता का प्रतिफल है।
आगे की जानकारी:
- ग्रेट डिबेट के बारे में: ग्रेट डिबेट ब्रिटेन और भारत की जीवंत परिचर्चा और बहस की साझी संस्कृति का उत्सव मनाने का एक विशिष्ट अवसर है। ब्रिटिश उप-उच्चायोग तथा ब्रिटिश काउंसिल ने संयुक्त रूप से ग्रेट डिबेट प्रतियोगिता का आयोजन किया है। डिबेट के प्रतिभागी ऐसे छात्र होते हैं जिनकी उम्र 31.12.2015 को 23 वर्ष से कम हो।
- द ग्रेट डिबेट की तस्वीरें
अधिक जानकारी के लिए कृपया विजिट करें:
- ग्रेट डिबेट
- ब्रिटिश काउंसिल
- शेवनिंग स्कॉलरशिप
- वर्जिन अटलांटिक
- प्रीमियर एक्सप्लोर
- लक्जरी होटल्स ग्रुप
स्टुअर्ट ऐडम, प्रमुख,
प्रेस और संचार
ब्रिटिश उच्चायोग,
चाणक्यपुरी
नई दिल्ली 110021
फोन: 44192100; फैक्स: 24192411
मेल करें: शक्ति एडमरुकु
हमारा अनुसरण करें: Twitter, Facebook, Instagram, Flickr, Storify, Eventbrite, Blogs, Foursquare, Youtube, Vine, Periscope @UKinIndia, Snapchat @UKinIndia
eng_Latn mai_Deva hin_Deva hin_Deva mai_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva kas_Deva hin_Deva kas_Deva awa_Deva kas_Deva mag_Deva awa_Deva bho_Deva mag_Deva hin_Deva mai_Deva awa_Deva awa_Deva hne_Deva hin_Deva eng_Latn